In my jong getroude dae (baie jare gelede!) het ons omtrent elke Sondag lamsboud op die tafel gehad. Die resep het ek nog nooit gepubliseer gesien nie, maar die sous is onverbeterlik geurig en ryk. Dit is 'n wenresep wat ek van my pa gee?rf het en waar- voor ons baie suinig was! Deesdae kan ons net met groot feesdae 'n lamsboudjie bekostig en daarom deel ek nou maar hierdie resep met julle.
2 kg lamsboud (been in)
125 g gekapte spek
2 wortels, dun gesny
Voorverhit oond tot 180 °C. Sny kepies in die lamsboud en druk die knoffelhuisies daar in. Geur met sout en peper. Bind die roosmaryn takkie bo-op die boud vas met tou. Gooi 'n bietjie olyfolie in 'n oond roosterbak en plaas die lamsboud daarin. Plaas in die warm oond. Draai die temperatuur na 'n uur af na 160 °C. Rooster verder vir minstens 2/2 uur.
Verwyder roosmaryn. Laat rus vir 10 minute. Sny in skywe en bedien met die lekkerste-van-lekker souse.
So maak 'n mens die sous: Braai spek tot bros in 'n pan. Voeg botter, wortels, seldery en pietersielie by. Braai vir ongeveer vyf minute. Voeg water en lourierblaar by. Prut vir 15 minute. Verwyder van die plaat, verwyder lourierblaar en verpulp die groente. Plaas terug in pan. Meng meel, sout en peper saam. Meng met bietjie water en roer by sous. Voeg suurroom en kappertjiesaad by en verhit vir drie minute. Skep oor gesnyde lamsboud.